Diari Oficial de la Generalitat Valenciana


Sumari del DOGV 5269, del 30-05-2006 (2006/6178)

RESOLUCIÓ de 22 de maig de 2006, de la Direcció General d'Administració Autonòmica, per la qual s'adjudiquen destinacions als participants en el concurs de mèrits número 87/2005.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5269

Data del DOGV
:   30-05-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/6178


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 22 de maig de 2006, de la Direcció General d'Administració Autonòmica, per la qual s'adjudiquen destinacions als participants en el concurs de mèrits número 87/2005. [2006/F6178]  
Per la Resolució de 23 de maig de 2005, de la Direcció General d'Administració Autonòmica, publicada en el Diari Oficial de la Generalitat Valenciana número 5.024, de 9 de juny de 2005, es va convocar el concurs de mèrits número 87/2005, per a la provisió de llocs de treball de naturalesa funcionarial, sector administració especial, grup B, coordinador/a Inspecció de Qualitat i inspectors/es de Qualitat, de la Conselleria d'Agricultura, Pesca i Alimentació.  
Per la Resolució de 12 de desembre de 2005, de la Direcció General d'Administració Autonòmica, publicada en el Diari Oficial de la Generalitat Valenciana número 5.161, de 23 de desembre de 2005, s'amplia el termini establit per a resoldre la convocatòria de l'esmentat concurs de mèrits.  
Finalitzada l'avaluació dels mèrits dels concursants i la resta de tràmits d'execució de la convocatòria, la Comissió de Valoració va formular, en data 18 de maig de 2006, la proposta definitiva d'adjudicació.  
En virtut d'això, i en exercici de les competències atribuïdes per l'article 18 del Decret 153/2005, de 28 d'octubre, del Govern Valencià, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Primer  
Fer públiques les puntuacions obtingudes pels participants en el concurs de mèrits número 87/2005, i adjudicar, amb destinació definitiva, els llocs de treball relacionats en l'annex de la present resolució.  
Segon  
Declarar desert el lloc de treball número 18.128, inspector de Qualitat.  
Tercer. Cessament i preses de possessió  
Cessament. El personal que ocupa lloc de treball, i ha obtingut destinació en el present concurs, cessarà d'ofici el dia 4 de juny de 2006. Igualment cessarà d'ofici, en la mateixa data, el personal que estiga ocupant un lloc de treball adjudicat en el present concurs.  
Preses de possessió. L'acte de presa de possessió, a què queda convocat el personal que ha obtingut destinació, tindrà lloc el dia 5 de juny de 2006, a les 09.30 hores, a les seus següents:  
a) Direcció Territorial de la Conselleria de Justícia, Interior i Administracions Públiques a Castelló, carrer Major, número 78, 12517 Castelló de la Plana.  
b) Conselleria de Justícia, Interior i Administracions Públiques, Direcció General d'Administració Autonòmica, Servei de Provisió de Llocs, carrer Miquelet, núm. 5, 2n, 46488 València.  
Els efectes administratius i econòmics seran des del dia de la presa de possessió.  
Quart. Recurs  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des del dia següent de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des del dia següent de la publicació de la present resolució.  
València, 22 de maig de 2006.. El director general d'Administració Autonòmica: Miguel Antonio Crespo Marzal.